
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση βεβαιωμένων χρεών των πληγέντων από τις 

πλημμύρες της 9ης Νοεμβρίου 1999. 1 

Καθιέρωση εργασίας, με αμοιβή και πέραν και προς 
συμπλήρωση της εβδομαδιαίας, υποχρεωτικής για 
τέσσερις (4) φύλακες της Διεύθυνσης Ελέγχου Συ¬ 
ντήρησης Έργωντης Περιφέρειας Ανατολικής Μα¬ 


κεδονίας - Θράκης. 2 

Υπερωριακή απασχόληση υπαλλήλων του Παν. Ιερού 

Ιδρύματος Ευαγγελίστριας Τήνου. 3 

Έγκριση και κατανομή προσωπικού με σχέση εργα¬ 
σίας Ιδιωτικού Δικαίου του Οργανισμού Βάμβακος, 
για υπερωριακή εργασία, κατά το α' εξάμηνο του 

έτους 2000. 4 

Σύσταση θέσεων τεχνικού και διοικητικού προσωπι¬ 
κού στο Ίδρυμα Ιατροβιολογικών Ερευνών της 

Ακαδημίας Αθηνών. 5 

Τροποποίηση της 50187/6.3.1997 απόφασης Υπουρ¬ 
γών Οικονομικών και Εργασίας και Κοινωνικών 

Ασφαλίσεων. 6 

Τροποποίηση της 93872/99 απόφασης Υπουργού Ερ¬ 
γασίας και Κοινωνικών Ασφαλίσεων. 7 

Υπολογισμός αναλογιστικού ισοδύναμου για την 

εφαρμογή του Κεφαλαίου Β του Ν. 2592/98. 8 

Συγκρότηση 11 μελούς Επιτροπής για την εκπροσώ¬ 
πηση της χώρας μας στην Ι.Ρ.Ο. 9 

Ανάθεση στην 11 μελή Επιτροπή για την εκπροσώπηση 
της χώρας στην ΙΡΟ της προκήρυξης, διοργάνω¬ 
σης και διεξαγωγής του 12ου Πανελληνίου Πρωτα¬ 
θλήματος Ατόμων με Ειδικές Ανάγκες 2000 . 10 


ΑΠΟΦΑΣΕΙ Σ 

Αριθ. 1039897/2437-20/0016ΠΟΛ 1198 (1) 

Ρύθμιση βεβαιωμένων χρεών των πληγέντων από τις 
πλημμύρες της 9ης Νοεμβρίου 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του πέμπτου άρθρου 


του Ν.2275/1994 (ΦΕΚ.238Α'), με την οποία ο Υπουργός 
Οικονομικών με αποφάσεις του που δημοσιεύονται στην 
Εφημερίδα της Κυβερνήσεως δύναται σε εξαιρετικές πε¬ 
ριπτώσεις σεισμών, πλημμυρών ή άλλων θεομηνιών από 
τις οποίες προκαλούνται σημαντικές ζημίες σε μεγάλο 
αριθμό φορολογουμένων να ρυθμίζει στις πληγείσες πε¬ 
ριοχές την καταβολή των ληξιπροθέσμων χρεών τους 
προς το Δημόσιο μέχρι είκοσι τέσσερις (24) δόσεις, με με¬ 
ρική ή ολική απαλλαγή από τις προσαυξήσεις εκπρόθε¬ 
σμης καταβολής, που αναλογούν κατά τις διατάξεις του 
Κ.Ε.Δ.Ε. 

2. Το γεγονός ότι οι πλημμύρες της 9ης Νοεμβρίου 
1999 είχαν σαν αποτέλεσμα ν’ απορρυθμιστεί η οικονομι¬ 
κή και κοινωνική ζωή περιοχών των Δήμων Μεγάρων, Νέ¬ 
ας Περάμου, Μάνδρας και Ελευσίνας Αττικής που επλή- 
γησαν. 

3. Την αριθ. οικ./2851/ΓΟ 31/16.3.2000 απόφαση του 
Υπουργού Εθνικής Οικονομίας και των Υφυπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών, ΠΕ.ΧΩ.Δ.Ε., με την οποία έγινε η οριοθέτηση 
της πληγείσας περιοχής. 

4. Το γεγονός ότι η παρούσα απόφαση δεν προκαλεί δα¬ 
πάνη στον Κρατικό Προϋπολογισμό. 

5. Την αριθ. 1039386/441 /Α0006/21 -4-2000 (ΦΕΚ 571 
Β721.4.2000) απόφαση Πρωθυπουργού & Υπουργού Οι¬ 
κονομικών με την οποία χορηγούνται αρμοδιότητες 
στους Υφυπουργούς Οικονομικών, αποφασίζουμε: 

Χρέη προς το Δημόσιο βεβαιωμένα στις Δ.Ο.Υ. και Τε¬ 
λωνεία καθώς και χρέη υπέρ νομικών προσώπων και τρί¬ 
των που εισπράττονται μέσω των Δ.Ο.Υ., τα οποία κατέ¬ 
στησαν ληξιπρόθεσμα μέχρι και τις 31 Δεκεμβρίου 1999 
και οφείλονται από φυσικά ή νομικά πρόσωπα που έχουν 
την κατοικία τους ή την επαγγελματική τους εγκατάστα¬ 
ση σε περιοχές των Δήμων Μεγάρων, Νέας Περάμου, 
Μάνδρας και Ελευσίνας Αττικής, που επλήγησαν από τις 
πλημμύρες της 9ης Νοεμβρίου 1999 ρυθμίζονται, ύστερα 
από αίτηση του οφειλέτη και καταβάλλονται, χωρίς τις 
αναλογούσες σ’αυτά, κατά τις διατάξεις του Κ.Ε.Δ.Ε. 
προσαυξήσεις εκπρόθεσμης καταβολής, σε είκοσι τέσσε¬ 
ρις (24) κατ’ανώτατο όριο, ίσες μηνιαίες δόσεις με τον πε¬ 
ριορισμό ότι κάθε δόση δεν θα είναι μικρότερη των τριά¬ 
ντα χιλιάδων (30.000) δραχμών. 

Προϋπόθεση για την υπαγωγή στη ρύθμιση αυτή απο¬ 
τελούν: 

α) Η υποβολή αίτησης από τους ενδιαφερομένους μέ- 
χρι31-7-2000 στην αρμόδια Δ.Ο.Υ. 

β) Η προσκόμιση σχετικού εγγράφου που εκδόθηκε 
από την αρμόδια Επιτροπή του Δήμου ή άλλη Αρχή από το 
οποίο να προκύπτει ότι ο ενδιαφερόμενος οφειλέτης έχει 
υποστεί ζημιές από τις πλημμύρες αυτές. 

γ) Η καταβολή της πρώτης δόσης της ρύθμισης μέχρι 
31-7-2000 και οι επόμενες δόσεις την τελευταία εργάσιμη 
για τις δημόσιες υπηρεσίες ημέρα των επόμενων μηνών. 

Από τις διατάξεις της παρούσας απόφασης προκαλεί- 
ται απώλεια εσόδων του Κρατικού Προϋπολογισμού, λό¬ 
γω μη είσπραξης προσαυξήσεων εκπρόθεσμης καταβο¬ 
λής, το μέγεθος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 2/47165/0022 (2) 

Καθιέρωση εργασίας, με αμοιβή και πέραν και προς συ¬ 
μπλήρωση της εβδομαδιαίας, υποχρεωτικής για τέσ¬ 
σερις (4) φύλακες της Διεύθυνσης Ελέγχου Συντήρη¬ 
σης Έργων της Περιφέρειας Ανατολικής Μακεδονίας 
- Θράκης. 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του αρ. 18 του Ν.2470/97 «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις» όπως αυτό αντικαταστάθηκε 
από το αρ. 15του Ν. 2592/1998. 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» που προστέθηκε με το 
άρθρο 27 του Ν. 2081/1992 και αντικαταστάθηκε με την 
παρ. 2ατου αρ. 1 του Ν.2469/1997 

3. Τις διατάξεις του Ν.2503/1997. 

4. Τις 2030771/4262/0022/24-4-1997, 2090440/12741/ 

0022/23-12-1997, 2022941/2297/0022/7-4-1998 και 

2050742/5390/0022/28-7-1998 και 2/8803/0022/8-2-99 
εγκυκλίους του Γ ενικού Λογιστηρίου του Κράτους. 

5. Την ανάγκη απασχόλησης, προς συμπλήρωση της 
εβδομαδιαίας υποχρεωτικής εργασίας, τεσσάρων (4) φυ¬ 
λάκων, κατά τις νυχτερινές ώρες των εργασίμων ημερών 
Δευτέρα έως Παρασκευή, και τις νυχτερινές και ημερή¬ 
σιες ώρες των εξαιρέσιμων ημερών, καθώς και της απα¬ 
σχόλησης τους πέραν της εβδομαδιαίας υποχρεωτικής 
εργασίας, κατά τις νυχτερινές ώρες απάτην 22η μέχριτην 
6η πρωινή των εξαιρέσιμων ημερών, λόγω της σε εικοσι¬ 
τετράωρη βάση φύλαξης των εργοταξίων (μηχανημάτων- 
οχημάτων- υλικών) της Διεύθυνσης Ελέγχου Συντήρησης 
Έργων της Περιφέρειας Ανατολικής Μακεδονίας-θρά- 
κης. 

6. Την ύπαρξη εγγεγραμμένης πίστωσης για το σκοπό 
αυτό, στον φορέα 901-46-063 στους ΚΑΕ 0511 και 0512 
του προϋπολογισμού της Περιφέρειας Ανατολικής Μακε- 
δονίας-Θράκης, ύψους τριών εκατομμυρίων τετρακοσ. 


τριάντα χιλιάδων (3 430.000) δραχμών, σε βάρος της 
οποίας προκαλείται δαπάνη, ενός εκατομμυρίου οχτακο¬ 
σιών δεκαπέντε χιλιάδων (1.815.000) δραχμών. 

7. Την αριθ. 1039386/441/Α0006/21-4-2000 απόφαση 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» 

8. Την αριθ. 2/80345/0004/8-11-99 (ΦΕΚ 2040/β/19-11- 
99) κοινή Υπουργική απόφαση για μεταβίβαση εξουσίας 
υπογραφής σύμφωνα με το άρθρο 7 παρ 1 του Ν. 
1943/91, αποφασίζουμε: 

Καθιερώνουμε εργασία με αμοιβή πέραν και προς συ¬ 
μπλήρωση, της εβδομαδιαίας υποχρεωτικής, για τέσσε¬ 
ρις (4) υπαλλήλους του Κλάδου ΥΕ Φυλάκων της Διεύ¬ 
θυνσης Ελέγχου Συντήρησης Έργων της Περιφέρειας 
Ανατολικής Μακεδονίας-Οράκης, για το χρονικό διάστη¬ 
μα από 15-4-2000 μέχρι 31-12-2000 με προκαλούμενη δα¬ 
πάνη ενός εκατομμυρίου οχτακοσιών δεκαπέντε χιλιάδων 
(1.815.000) δραχμών, ως εξής: 

α) Νυχτερινή εργασίμων ημερών προς συμπλήρωση 
της εβδομαδιαίας υποχρεωτικής, 1836 ώρες και για τους 
τέσσερις υπαλλήλους. 

β) Νυχτερινή και ημερήσια Κυριακών & εξαιρέσιμων . 
Προς συμπλήρωση της Εβδομαδιαίας υποχρεωτικής, 
972 ώρες και για τους τέσσερις υπαλλήλους. 

γ) Νυχτερινή εργασία , από την 22η μέχρι την 6η πρωι¬ 
νή, Κυριακών και εξαιρέσιμων πέραν της εβδομαδιαίας 
υποχρεωτικής, 108 ώρες και για τους τέσσερις υπαλλή¬ 
λους. 

Σύμφωνα με τον πίνακα προγραμματισμού υπερωρια- 
κής εργασίας της Περιφέρειας Ανατολικής Μακεδονίας- 
Οράκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάΐου 2000 
Οι Γ ενικοί Γ ραμματείς 

Υπουργείου Εσωτερικών Δημοσιονομικής 

Δημόσιας Διοίκησης Πολιτικής Υπουργείου 

& Αποκέντρωσης Οικονομικών 

ΑΛΕΞ. ΚΡΗΤΙΚΟΣ ΙΩΑΝΝΗΣ ΚΟΥΣΟΥΛΑΚΟΣ 


Αριθ. 2/43378/0022 (3) 

Υπερωριακή απασχόληση υπαλλήλων του Παν. Ιερού 
Ιδρύματος Ευαγγελίστριας Τήνου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 - Το άρθρο 15του Ν.2592/98 (ΦΕΚ57/Α'). 

2 - Το αριθμ. 526/440/24.3.2000 έγγραφο του Πανελ¬ 
ληνίου Ιερού Ιδρύματος Ευαγγελίστριας Τήνου 
(Π.Ι.Ε.Ε.Τ.), καθώς καιτην αριθμ. 8/22-3-2000 Πράξη της 
Διοικούσας Επιτροπής του, στην οποία αναφέρονται οι 
λόγοι που επιβάλλουν την υπερωριακή απασχόληση 
υπαλλήλων του Π.Ι.Ι.Ε.Τ. καθώς και των υπαλλήλων της 
Στέγης Ευγηρίας του ανωτέρω Ιδρύματος καιπροτείνο- 
νται οι ώρες που θα πρέπει να απασχοληθούν υπερω- 
ριακά ή κατά τις Κυριακές και εξαιρέσιμες ημέρες ο κα¬ 
θένας απ’ αυτούς. 

3.-Την αριθμ.2/74260/0004/15-10-1999 Κοινή Υπουργι¬ 
κή απόφαση Εσωτερικών, Δημόσιας Διοίκησης και Απο¬ 
κέντρωσης και Οικονομικών, αποφασίζουμε: 

Εγκρίνουμε την υπερωριακή απασχόληση των κατω¬ 
τέρω υπαλλήλων του Πανελληνίου Ιερού Ιδρύματος 
Ευαγγελίστριας Τήνου κατά το έτος 2000 ως εξής: 

Του Πανελληνίου Ιερού Ιδρύματος Ευαγγελίστριας 
Τήνου. 

Α) Για υπερωριακή απογευματινή εργασία μέχρι την 
22α ώρα από 1. 1.2000 μέχρι 31.12.2000 ΚΑΕ 0261. 

1. Τριών (3) υπαλλήλων κατηγορίας ΠΕ για 200 ώρες 
συνολικά. 

2. Ενός (1) υπαλλήλου κατηγορίας ΤΕ για 300 ώρες 

3. Εννέα (9) υπαλλήλων κατηγορίας ΔΕ για 700 ώρες 
συνολικά 

4. Δέκα οκτώ (18) υπαλλήλων κατηγορίας ΥΕ για 900 
ώρες συνολικά 

Β) Γ ια εργασία Κυριακών και εξαιρέσιμων ημερών πέ¬ 
ραν της εβδομαδιαίας υποχρεωτικής από 1.1.2000 μέχρι 

31.12.2000 ΚΑΕ 0263. 

1. Τεσσάρων (4) υπαλλήλων κατηγορίας ΠΕ για 900 
ώρες συνολικά 

2. Τεσσάρων (4) υπαλλήλων κατηγορίας ΤΕ για 820 
ώρες συνολικά 

3. Τριών (3) υπαλλήλων κατηγορίας ΔΕ για 750 ώρες συ¬ 
νολικά 

4. Τεσσάρων (4) υπαλλήλων κατηγορίας ΥΕ για 1.100 
ώρες συνολικά. 

Γ) Γ ια εργασία Κυριακών και εξαιρέσιμων ημερών προς 
συμπλήρωση της εβδομαδιαίας υποχρεωτικής από 

1.1.2000 μέχρι 31.12.2000 ΚΑΕ 0263. 

1. Δύο (2) υπαλλήλων κατηγορίας ΠΕ για 150 ώρες συ¬ 
νολικά 

2. Δέκα (10) υπαλλήλων κατηγορίας ΔΕ για 2.000 ώρες 
συνολικά 

3. Δέκα επτά (17) υπαλλήλων κατηγορίας ΥΕ για 5.300 
ώρες συνολικά 

Της Στέγης Ευγηρίας του Π.Ι.Ε.Ε.Τήνου 

Α. Για υπερωριακή απογευματινή εργασία μέχριτην22α 
ώρα από 1.1.2000 μέχρι 31.12.2000 ΚΑΕ 0261 

1. Ενός (1) υπαλλήλου κατηγορίας ΔΕ για 300 ώρες. 

2. Δύο (2) υπαλλήλων κατηγορίας ΥΕ για 100 ώρες συ¬ 
νολικά 

Β. Για εργασία Κυριακών και εξαιρέσιμων ημερών προς 
συμπλήρωση της εβδομαδιαίας υποχρεωτικής από 

1.1.2000 μέχρι 31.12.2000 ΚΑΕ 0263. 

Δύο (2) υπαλλήλων κατηγορίας ΥΕ για 960 ώρες συνολικά. 

Η δαπάνη ύψους 11.730.000 δρχ. θα βαρύνει τον προϋ¬ 
πολογισμό του Πανελληνίου Ιερού Ιδρύματος Ευαγγελί¬ 
στριας Τήνου, στον οποίο έχουν εγγράφει σχετικές πι¬ 
στώσεις, συνολικού ποσού 12.200.000 δρχ. 

Η απόφαση αυτή, που ισχύει από 25.3.2000, να δημοσι- 
ευθεί στην Εφημερίδα της Κυβερνήσεως. 

Αθήνα, 25 Απριλίου 2000 
Οι Γ ενικοί Γ ραμματείς 

Δημοσιονομικής Υπουργείου 

Πολιτικής Υπουργείου Εθνικής Παιδείας 

Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘ. ΤΣΟΥΡΟΠΛΗΣ 


Αριθ. 2/43394/0022 (4) 

Έγκριση και κατανομή προσωπικού με σχέση εργασίας 
Ιδιωτικού Δικαίου του Οργανισμού Βάμβακος, για υπε- 
ρωριακή εργασία, κατά το α' εξάμηνο του έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1 .-Τις διατάξεις: 

α) Του Ν. 1558/85 (ΦΕΚ 137/Τ.Α/26.7.85) «Κυβέρνηση 
και Κυβερνητικά Όργανα» όπως συμπληρώθηκε με το άρ¬ 
θρο 27του Ν. 2081/92 και όπως αυτές αντικαταστάθηκαν 
με το άρθρο 1 παρ. 2 του Ν. 2469/97 (ΦΕΚ 38/Α/797). 

β) Του άρθρου 18 του Ν. 2470/97 (ΦΕΚ 40/τ.Α'/21.3.97) 
Αναμόρφωση μισθολογίου προσωπικού της Δημόσιας Δι¬ 
οίκησης και άλλες συναφείς διατάξεις» όπως αντικατα- 
στάθηκε με το άρθρο 15 του Ν. 2592/98 (ΦΕΚ 57/ 
τ.Α’/718.3.98) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις 

γ) Του Ν.Δ. 3853/1958 (ΦΕΚ 160/τ.Α’ /10-10-58) «Περί 
Οργανισμού Βάμβακος» 

δ) Του Π.Δ. 402/88 (ΦΕΚ 187/τ. Α726.8.88) «Οργανισμός 
Υπουργείου Γεωργίας όπως τροποποιήθηκε και συμπλη¬ 
ρώθηκε με το Π.Δ. 235/90 (ΦΕΚ91/τ. Α’/11.7.90). 

2. Το από 9/2/2000 απόσπασμα πρακτικού της αριθμ. 58 
της Ξ6 συνεδριάσεως του Διοικητικού Συμβουλίου του 
Οργανισμού Βάμβακος για υπερωριακή εργασία υπαλλή¬ 
λων του, κατά το α' εξάμηνο του έτους 2000. 

3. Την αριθμ.2/8803/0022/8-2-99 εγκύκλιο του Υπουρ¬ 
γείου Οικονομικών «Υπερωριακή εργασία» 

4. Το αριθ. 2/22014/0050/3-4-2000 έγγραφο του Γ.Λ.Κ. 

δ.Τις αριθμ. 208/10-2-2000. 135/12-4-2000 και 95/8-2- 

2000 αποφάσεις των κατά τόπους Επιθεωρήσεων Εργα¬ 
σίας με τις οποίες εγκρίθηκε η υπερωριακή εργασία τριών 
(3) υπαλλήλων με σχέση εργασίας I δ. Δικαίου Ααορίστου 
Χρόνου της Περιφερειακής Υπηρεσίας του Οργανισμού 
Βάμβακος. 

6. Το αριθμ. 14343/15-5-2000 έγγραφο του Οργανισμού 
Βάμβακος. 

7. Την αριθμ. 2/80345/0004/8-11-99 κοινή υπουργική 
απόφαση «Μεταβίβαση εξουσίας υπογραφής» σύμφωνα 
με το άρθρο 7 παρ. 1 του Ν. 1943/91 (ΦΕΚ 2040/τ.Β’/19- 
11-99). στους Γενικούς Γ ραμματείς, αποφασίζουμε: 

1 .-Κατανέμουμε σε τρεις (3) υπαλλήλους με σχέση ερ¬ 
γασίας Ιδιωτικού Δικαίου Αορίστου Χρόνου του Οργανι¬ 
σμού Βάμβακος που θα απασχοληθούν υπερωριακά για 
το α' εξάμηνο του έτους 2000,.ενενήντα (90) ώρες αναλυ¬ 
τικά κατά ειδικότητα και κλάδο ως εξής: 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. ΑΟΡΙΣΤΟΥ 
ΧΡΟΝΟΥ 

ΑΡΙΘΜΟΣ ΕΙΔΙΚΟΤΗΤΑ ΩΡΕΣ ΣΥΝΟΛΟ ΩΡΩΝ 
ΥΠΑΛΛΗΛΩΝ ΚΑΤ’ ΥΠΕΡΩΡΙΑΚΗΣ 

_ ΑΤΟΜΟ ΑΠΑΣΧΟΛΗΣΗΣ 

1 ΠΕ Γεωπονικού 60 60 

2 ΥΕ Εργατοτεχνιτών 15 30 

ΣΥΝΟΛΟ ΥΠΑΛ. ΓΕΝΙΚΟ ΣΥΝΟΛΟ 

3 90 

2.-Οι ημέρες προσφοράς της υπερωριακής εργασίας 
θα είναι εργάσιμες ημέρες της εβδομάδας, ανάλογα με 

τις υπηρεσιακές ανάγκες και οι ώρες από 15.00 μ.μ. έως 
19.00 μ.μ. 

3. -Για την παραπάνω υπερωριακή απογευματινή απα¬ 
σχόληση καταβάλλεται αποζημίωση σύμφωνα με τις δια¬ 
τάξεις της παρ. 3 του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

4. -Υπεύθυνοι για την ορθή εφαρμογή των ανωτέρω εί¬ 
ναι οι Προϊστάμενοι των Δ/νσεων των υπαλλήλων που θα 
απασχοληθούν υπερωριακά. 

5. -Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης ορίζεται ο Προϊστάμενος των κατά τόπους Περιφε¬ 
ρειακών Υπηρεσιών. 

6. -Η πραγματοποίηση των παραπάνω ωρών υπερωρια- 
κής απασχόλησης βαρύνει τις πιστώσεις Προϋπ/σμού 
Εξόδων Οργανισμού Βάμβακος έτους 2000 με Κ.Α 0261 
και θα ανέλθει στο ποσό των εκατόν έντεκα χιλιάδων 
(111.000) δρχ. για το έτος 2000. 

Η απόφαση αυτή που ισχύει από 9.5.2000 να δημοσιευ¬ 
τεί στην Εφημερίδα της Κυβερνήσεως. 

Αθήνα, 9 Ιουνίου 2000 

Οι Γ ενικοί Γ ραμματείς 
Δημοσιονομικής 

Πολιτικής Υπουργείου Υπουργείου 

Οικονομικών Γ εωργίας 

ΙΩΑΝΝΗΣ ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 


Αριθ. Φ1 /164/Β1/155 (5) 

Σύσταση θέσεων τεχνικού και διοικητικού προσωπικού 
στο Ίδρυμα Ιατροβιολογικών Ερευνών της Ακαδημίας 
Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 28 του Ν. 2009/92 «Εθνικό Σύστημα 
Επαγγελματικής Εκπαίδευσης και κατάρτισης και άλλες 
διατάξεις» (Α' 18). 

β) της αρ. 1039386/441/Α0006/21-4-2000 απόφασης 
του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών (Β' 571). 

2. Τη γνώμη του Διοικητικού Συμβουλίου του Ιδρύματος 
Ιατροβιολογικών Ερευνών, (συνεδρίαση αρ. 62/19-1-00) 
και τη σύμφωνη γνώμη της Ολομέλειας της Ακαδημίας 
Αθηνών (συνεδρίαση 2230/2-3-2000). 

3. Το γεγονός ότι από την εφαρμογή των διατάξεων της 
απόφασης αυτής προκαλείται ετησίως δαπάνη ύψους 
315.000.000 δρχ., η οποία θα αντιμετωπισθεί από τον 
προϋπολογισμό του Ιδρύματος Ιατροβιολογικών Ερευ- 
νώντης Ακαδημίας Αθηνών, με τη διαδικασία που ορίζουν 
οι διατάξεις του άρθρου 9του Π.Δ. 420/91 (Α' 153). Γιατο 
οικονομικό έτος 2000 η δαπάνη αυτή ανέρχεται στο ποσό 
των 100.581.719 δρχ. και υπάρχει εγγεγραμμένη πίστωση 
στον προϋπολογισμό του ιδρύματος (ομάδα εξόδων 60). 

Για τα έτη 2001 - 2004 θα ληφθεί μέριμνα η προκαλού- 
μενη διαφορά δαπάνη να εγγράφει σε σχετική πίστωση 


στον προϋπολογισμό αντιστοίχων ετών του ιδρύματος 
(άρθρο 29Ατου Ν. 1558/96, όπως το άρθρο αυτό προσε- 
τέθη με το άρθρο 27 του Ν. 2081/92 ΑΊ 54 και τροποποιή¬ 
θηκε με το άρθρο 1 παρ. 2ατου Ν. 2469/97 Α'38), αποφα- 
σίζουμ ε 

1. Συνιστώνται στο Ίδρυμα Ιατροβιολογικών Ερευνών 
θέσεις τεχνικού και διοικητικού προσωπικού ως ακολού¬ 
θως: 

α. Είκοσι τρεις (23) θέσεις τεχνικού προσωπικού, έκτων 
οποίων: 

Έξη (6) Λειτουργικών Επιστημόνων. 

Πέντε (5) Ειδικών Τεχνιτών. 

Δέκα (10) Τεχνολόγων Εφαρμογών. 

Δύο (2) Τεχνιτών. 

β. Σαράντα-τέσσερις (44) θέσεις Διοικητικού Προσωπι¬ 
κού, έκτων οποίων: 

Δύο (2) ΠΕΔιοικητικού-Οικονομικού. 

Τέσσερις (4) ΤΕ Διοικητικού-Λογιστικού 

Πέντε (5) ΔΕ Διοικητικού-Λογιστικού 

Τρεις (3) Π Ε Μηχανικών 

Τέσσερις (4) ΤΕ Τεχνολόγων Εφαρμογών 

Δύο (2) ΔΕ Τεχνικών 

Δύο (2) ΠΕ Πληροφορικής 

Μία (1) ΤΕ Πληροφορικής 

Τρεις (3) ΔΕ Χειριστών Η/Υ 

Μία (1) ΠΕ Βιβλιοθηκονόμων 

Μία (1) ΤΕ Βιβλιοθηκονόμων 

Μία (1) ΔΕ Βιβλιοθηκονόμων 

Τρεις (3) ΔΕ Συντηρητών Πειραματόζωων 

Τέσσερις (4) ΥΕ Κλητήρων-θυρωρών 

Τέσσερις (4) ΥΕ Φυλάκων-Νυκτοφυλάκων 

Τέσσερις (4) ΥΕ Καθαριστριών 

2. Οι θέσεις της προηγουμένης παραγράφου προστίθε¬ 
νται στις υφιστάμενες σύμφωνα με την Β 1/290/29-4-92 
υπουργική απόφαση και την Β1/187/6-7-98 όμοια της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡ.ΔΡΥΣ ΠΕΤΡΟΣ ΕΥΘΥΜΙΟΥ 


Αριθ. 50328 (6) 

Τροποποίηση της 50187/6.3.1997 απόφασης Υπουργών Οι¬ 
κονομικών και Εργασίας και Κοινωνικών Ασφαλίσεων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 13 του Ν. Δ/τος 2963/1954 
«Περί ιδρύσεως Αυτονόμου Οργανισμού Εργατικής Κα¬ 
τοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπό του Οργανισμού Ερ¬ 
γατικής Κατοικίας». 

3. Τη διάταξη του άρθρου 37 παρ. 6 και 10 του Ν. 
2224/94 «Ρύθμιση θεμάτων εργασίας, συνδικαλιστικών 

δικαιωμάτων, υγιεινής και ασφάλειας των εργαζομένων 
και οργάνωσης του Υπουργείου Εργασίας και των επο¬ 
πτευόμενων από αυτό νομικών προσώπων και άλλες δια¬ 
τάξεις». 

4. Την αριθ. 50187/26-2-1997 Κ.Α. του Υφυπουργού Οι¬ 
κονομικών και του Υπουργού Εργασίας και Κοινωνικών 
Ασφαλίσεων « Τροποποίηση της αριθ. 50686/6.10.1995 
Υπουργικής απόφασης». 

5. Το αριθμ. 25600/3263/23-5-2000 έγγραφο του ΟΕΚμετο 
οποίο μας υπέβαλε απόσπασμα πρακτικού της αριθ. 29/12-5- 
2000 συνεδρίασης του Διοικητικού του Συμβουλίου. 

6. Το άρθρο 29Ατου Ν. 1558/1985 που προστέθηκε με 
το άρθρο 27 του Ν.2081/1992, την παράγραφο 2 του άρ¬ 
θρου 1 του Ν.2469/1997 και το γεγονός ότι από τις διατά¬ 
ξεις της απόφασης αυτής προκαλείται δαπάνη σε βάρος 
του προϋπολογισμού του Ο Ε.Κ., το ύψος της οποίας δεν 
είναι δυνατό να προσδιορισθεί. 

7. Τις διατάξεις του άρθρου 22του Ν. 2362/1995 «Περί 
Δημοσίου Λογιστικού Ελέγχου των δαπανών του Κρά¬ 
τους και άλλες διατάξεις». 

8. Την με αριθμ. 1039386/441/Α0006/21.4.2000 Κ.Α. του 
Πρωθυπουργού και του Υπουργού Οικονομικών «Περί με¬ 
ταβίβασης αρμοδιοτήτων». 

9. Την αριθ. 80027/8-5-2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Φ.Ε.Κ. 
610/Β/9-5-2000), αποφασίζουμε: 

1) Τροποποιούμε την περίπτωση α της παραγράφου 3 
και το πρώτο εδάφιο της παραγράφου 4 της αριθ. 
50187/6-3-1997 απόφασης του Υφυπουργού Οικονομι¬ 
κών και Υπουργού Εργασίας και Κοινωνικών Ασφαλίσεων 
όπως παρακάτω: 

3. α «Για τους πολύτεκνους που προστατεύουν 4 παιδιά 
100 τ.μ. προσαυξανόμενο κατά 10 τ.μ. για κάθε επί πλέον 
προστατευόμενο παιδί από το 4° και άνω.» 

4. «Το ύψος του ποσού των χορηγουμένων δανείων ορί¬ 
ζεται σε 200.000 δρχ. για κάθε τ.μ. ανεγειρόμενης κατοι¬ 
κίας και δεν μπορεί να είναι μεγαλύτερο από αυτό που 
προκύπτει από τα όρια των ελάχιστων εμβαδών, όπως 
ορίζονται στην ανωτέρω παράγραφο 3.» 

2. Κατά τα λοιπά ισχύουν τα οριζόμενα στις αριθμ. 
50187/6-3-97 και 50292/20-5-98 Υπουργικές αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2000 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΡΩΤΟΠΑΠΑΣ 


Αριθ. 92706 (7) 

Τροποποίηση της 93872/99 απόφασης Υπουργού Εργα¬ 
σίας και Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάζεις του Ν.1558/85 «Κυβέρνηση και Κυβερ¬ 
νητικά Όργανα». 


2) Τιςδιατάζειςτωνάρθρων28-33του Ν.3239/55 «Περί 
του τρόπου ρυθυίσεως των συλλογικών διαφορών εργα¬ 
σίας». 

3) Τις διατάξεις του Ν.Δ/γματος 184769 «Περί Α.Σ.Ε. και 
λοιπών Συμβουλίων και Επιτροπών, αρμοδιότητας του 
Υπουργείου Εργασίας. 

4) Τις διατάξεις του άρθρου 25 του Π.Δ/γματος 368/89 
«Οργανισμός του Υπουργείου Εργασίας» όπως τροπο¬ 
ποιήθηκε και ισχύει σήμερα. 

5) Τις διατάξεις του άρθρου 15του Ν. 1568/85 «Υγιεινή 
και ασφάλεια των εργαζομένων». 

6) Τις διατάξεις του άρθρου 39 παρ.1 εδάφ.4. του Ν. 
1836/89 «Προώθηση της απασχόλησης και της επαγγε- 
λυατικής κατάρτισης και άλλες διατάξεις». 

7) Τις διατάξειςτου άρθρου 9του Ν. 1414/84«Εφαρμο¬ 
γή της αρχής της Ισότητας των Φύλων». 

8) Τις διατάξειςτου Π.Δ/γματος 296/91 για τη «Διαδικα¬ 
σία Προώθησης της Εφαρυογής των Διεθνών Κανόνων 
Εργασίας». 

9) Τις διατάξεις του Π.Δ/γματος 88/95 «Τροποποίηση 
της παρ.1 του άρθρου 1 του Π. Δ/γματος 296/91 για τη 
«Διαδικασία Προώθησης της Εφαρμογής των Διεθνών 
Κανόνων Εργασίας». 

10) Την 80168/82 κοινή απόφαση Υπουργών Προεδρίας 
της Κυβέρνησης και Εργασίας «Αναμόρφωση Συλλογι¬ 
κών Οργάνων γνωμοδοτικής αρμοδιότητας του Υπουρ¬ 
γείου Εργασίας». 

11) Την 17992/83 κοινή απόφαση Υπουργών Προεδρίας 
της Κυβέρνησης και Εργασίας «Τροποποίηση και συ¬ 
μπλήρωση κοινής απόφασης για αναμόρφωση Συλλογι¬ 
κών Οργάνων γνωυοδοτικής αρυοδιότητας Υπουργείου 
Εργασίας», αποφασίζουμε: 

Τροποποιούμε την αριθμ. 93872/99 απόφαση «Ανασυ¬ 
γκρότηση Ολομέλειας και Τμημάτων ΑΣΕ κατά το μέρος 
που αφορά: 

α) Το Τμήμα της Ολομέλειας και ορίζουμε αντί της Μα¬ 
ρίας Αντωνοπούλου τακτικού μέλους τον Ιάκωβο Καρα- 
τράσογλου και αντί του Ιάκωβου Καρατράσογλου ανα¬ 
πληρωματικού μέλους την Σοφία Αμοριανού. 

β) Το Τμήμα Αμοιβής και Όρων Εργασίας των εργαζο¬ 
μένων στον ιδιωτικό τομέα και, ορίζουμε αντί του Ιάκωβου 
Καρατράσογλου την Σοφία Αμοριανού τακτικού μέλους 
αντί της Μαρίας Αντωνοπούλου αναπληρωματικού μέ¬ 
λους τον Ιάκωβο Καρατράσογλου 

Κατά τα λοιπά ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί. 

Αθήνα, 27 Ιουνίου 2000 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 


Αριθ. ΦΕΟΚ/5ΤΑΤ/939 (8) 

Υπολογισμός αναλογιστικού ισοδύναμου για την εφαρ¬ 
μογή του Κεφαλαίου Βτου Ν. 2592/98. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 11 παρ.2 και 4 του Κεφα¬ 
λαίου Βτου Ν. 2592/98 (ΦΕΚ57/18.3.1998τ.Α'). 

2. Τις διατάξεις του άρθρου 11 παρ.2του Παραρτήμα¬ 
τος VIII του Κανονισμού Υπηρεσιακής Καταστάσεως των 
Υπαλλήλων των Ευρωπαϊκών Κοινοτήτων. 

3. Το Π.Δ.372/95 (ΦΕΚ 201 Α) «Μεταφορά της Γ.Γ.Κ.Α. 
από το Υπουργείο Υγείας Πρόνοιας και Κοινωνικών Ασφα¬ 
λίσεων στο Υπουργείο Εργασίας.» 

4. Τις διατάξεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992 (ΦΕΚ 154 
Α) και αντικαταστάθηκε με το άρθρο 1 του Ν. 2469/1997 
(ΦΕΚ 38 Α). 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος των προϋπολογισμών των 
ασφαλιστικών φορέων. 

6. Το Π.Δ. 134/13.04.2000 (ΦΕΚ 122/13.04.2000 τ.Α) 
«Διορισμός Υπουργών και Υφυπουργών». 

7. Την κοινή απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων 
αριθμ.οικ.80027/04.05.2000 (ΦΕΚ 610/09.05.2000 τ.Β) 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων». 

8. Το α.π.35561/5364/07.06.2000 έγγραφο του ΤΣΑΥ, 
αποφασίζουμε: 

Για τους σκοπούς υπολογισμού του αναλογιστικού ισο¬ 
δύναμου , το ποσό της μηνιαίας σύνταξης που προβλέπε- 
ταιστο εδάφιο α της παραγράφου 1 του άρθρου 11 του Ν. 
2592/98, για τους ασφαλισμένους του Ταμείου Συντάξε¬ 
ως και Αυτασφαλίσεως Υγειονομικών, οι οποίοι έχουν 
πραγματοποιήσει στο Ταμείο χρόνο ασφάλισης μικρότε¬ 
ρο των 25 ετών, υπολογίζεται ως το γινόμενο του ποσού 
της σύνταξης που αντιστοιχεί σε 25 χρόνια ασφάλισης επί 
το κλάσμα που έχει ως αριθμητή τον αριθμό των πραγμα- 
τοποιηθεισών στην ασφάλιση του Ταμείου ημερών ασφά¬ 
λισης και παρονομαστή 7. 500 ημέρες (25x300). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


Αριθ. 15750 (9) 

Συγκρότηση 11 μελούς Επιτροπής για την εκπροσώπηση 
της χώρας μας στην Ι.Ρ.Ο. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α. Του Α.Ν. 397/1968 «Περί επανασυστάσεωςτης Γ.Γ.Α 
και των αρμοδιοτήτων αυτής». 

β. Του Ν. 1558/1985 «Κυβέρνηση και Κυβερνητικά Όρ¬ 
γανα». 

γ. Του άρθρου 29 (παρ.4, 10) 49 και 53 (παρ.5) του Ν. 
2725/1999 «Ερασιτεχνικός και Επαγγελματικός Αθλητι¬ 
σμός και άλλες διατάξεις» (ΦΕΚ 121 /Α/17.6.99). 

δ. Το Π.Δ. 77/1985 Οργανισμός ΓΓΑ. 

2. Την αριθμ. ΥΠΠΟ/ΔΙΌΙΚ/Α1/20261/20.4.2000 (ΦΕΚ 
571/Β/21.4.2000) κοινή απόφαση των Πρωθυπουργού και 
του Υπουργού Πολιτισμού «Περί ανάθεσης αρμοδιοτή¬ 
των στον Υφυπουργό Πολιτισμού Φλωρίδη Γεώργιο». 

3. Την υπ’ αριθμ. 17590/27.7.99 Υπουργική απόφαση 
«περί συγκρότησης προσωρινής Εθνικής Παραολυμπια- 
κής Επιτροπής». 


4. Τις υπ’ αριθμ. 15556/5.6.2000 , 15555/5.6.2000 απο¬ 
φάσεις άρσης αθλητικής αναγνώρισης των Ομοσπονδιών 
ΠΑΟΚΑ και ΠΑΟΜ - ΑΜΕΑ, αποφασίζουμε: 

Συγκροτούμε «Επιτροπή από 11 (έντεκα) μέλη για την 
εκπροσώπηση της χώρας μας στην Ι.Ρ.Ο.» αποτελούμενη 
από τους παρακάτω: 

1. Ιωάννα Καρυοφύλλη ως Πρόεδρο 

2. Γιάννα Κωνσταντοπούλου 

3. Ηλία Μαργιόλα 

4. Τάκη Παπακωνσταντόπουλο 

5. Αριστείδη Πανανό 

6. Κωνσταντίνα Σωτηριάδη 

7. Ευαγγελία Τζαμπάζη 

8. Γεώργιο Φουντουλάκη 

9. Σπύρο Σταυριανόπουλο 

10. Εμμανουήλ Χαλκιά 

11. Γεώργιο Ρόρη 

Οι μετακινήσεις των μελών της επιτροπής εγκρίνονται 
από την αρμόδια Διεύθυνση Ανάπτυξης (Τμήμα Ειδικού 
Αθλητισμού). 

Τα έξοδα μετακίνησης και διαμονής των μελών της επι¬ 
τροπής καλύπτονται από τα ειδικά έσοδα της Γ.Γ.Α. σύμ¬ 
φωνα μετά άρθρα 49 και 53 (παρ.5) του Ν. 2725/99. 

Η έδρα της Επιτροπής θα είναι σε αίθουσα των εγκατα¬ 
στάσεων του ΟΑΚΑ. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ. 15767 (10) 

Ανάθεση στην 11 μελή Επιτροπή για την εκπροσώπηση 
της χώρας στην ΙΡΟ της προκήρυξης, διοργάνωσης 
και διεξαγωγής του 12ου Πανελληνίου Πρωταθλήμα¬ 
τος Ατόμων με Ειδικές Ανάγκες 2000. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις 

α. Του Α.Ν. 397/1968 «Περί επανασυστάσεως της Γ.Γ.Α 
και των αρμοδιοτήτων αυτής». 

β. Του Ν. 1558/1985 «Κυβέρνηση και Κυβερνητικά Όρ¬ 
γανα» 

γ. Των άρθρων 29 (παρ. 4), 49 και 53 (παρ. 5) του Ν. 
2725/1999 «Ερασιτεχνικός και Επαγγελματικός Αθλητι¬ 
σμός και άλλες διατάξεις» (ΦΕΚ 121/Α/17.6.99). 

δ. Το Π.Δ. 77/1985 Οργανισμός ΓΓΑ. 

2. Την αριθμ. ΥΠΠΟ/ΔΙΟΙΚ/Α1/20261/20.4.2000 (ΦΕΚ 
571/Β/21.4.2000) κοινή απόφαση των Πρωθυπουργού και 
του Υπουργού Πολιτισμού «Περί ανάθεσης αρμοδιοτή¬ 
των στον Υφυπουργό Πολιτισμού Φλωρίδη Γεώργιο». 

3. Τις υπ. αριθμ. 15556/5.6.2000, 15555/5.6.2000 απο¬ 
φάσεις άρσης αθλητικής αναγνώρισης των Ομοσπονδιών 
ΠΑΟΚΑ και ΠΑΟΜ - ΑΜΕΑ. 

4. Την υπ’ αριθμ. 15750/7.6.2000 απόφαση περί «συ¬ 
γκρότησης 11 μελούς Επιτροπής για την εκπροσώπηση 
της χώρας μας στην ΙΡΟ». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

5. Την επιτακτική και άμεση ανάγκη διεξαγωγής του 
12ου Πανελληνίου Πρωταθλήματος ΑΜΕΑ 2000, αποφα¬ 
σίζουμε: 

Αναθέτουμε στην «11 μελή Επιτροπή για την εκπροσώ¬ 
πηση της χώρας μας στην ΙΡΟ», η οποία συστήθηκε με την 
υπ’ αριθμ. 15750/7.6.2000 απόφαση 
α)τηνπροκήρυξη, διοργάνωση και διεξαγωγή του 12ου 
Πανελληνίου Πρωταθλήματος Ατόμων με Ειδικές Ανά¬ 
γκες 2000 

β) την κατάρτιση αναλυτικού προϋπολογισμού δαπα¬ 
νών και την υποβολή του για έγκριση στον Υφυπουργό 
Πολιτισμού ύστερα από εισήγηση της Διεύθυνσης Ανά¬ 
πτυξης (Τμήμα Ειδικού Αθλητισμού). 


Η δαπάνη της διοργάνωσης θα καλυφθεί από τα ειδικά 
έσοδα της Γ.Γ.Α. σύμφωνα μετά άρθρα 49 και 53 (παρ. 5) 
του Ν.2725/99 δια της ανάλογης επιχορήγησης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΟΡ* ΡΑΧ52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΐΐρ: νννννν.θ 1.0Γ 
θ-ιτιηΜ: ννθΙυηΊ35ΐθΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 -5230 841 
5225 713-5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
8σέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































